เทคนิคการถ่ายภาพ/การถ่ายภาพเฉพาะอย่าง

เทคนิคการถ่ายภาพวิวทิวทัศน์.
การถ่ายภาพทิวทัศน์ (Land and Sea Scape) นักถ่ายภาพสมัครเล่นนิยมถ่ายภาพประเภทนี้มาก เพราะสามารถถ่ายได้ง่าย สะดวก ถ่ายได้ทุกหนทุกแห่งที่มีโอกาสผ่านไป ไม่ว่าจะเป็นทิวทัศน์ป่าเขาลำเนาไพร
น้ำตก หรือท้องทะเลก็ตาม อย่างน้อยผู้ถ่ายภาพก็สามารถเก็บภาพไว้เป็นที่ระลึกถึงความหลักการถ่ายภาพทิวทัศน์ ควรถ่ายขณะที่ท้องฟ้าแจ่มใส จะได้ภาพสวยงาม
ชัดเจน ถ้าอากาศมืดครึ้มหรือฝนตก ภาพที่ได้จะมีสีทึบ ขาดรายละเอียด การบันทึกความสวยงามของลักษณะภูมิประเทศตามธรรมชาติดังกล่าว จะมีคุณค่าและความ
สวยงามนั้น ควรต้องพิจารณาถึงองค์ประกอบที่ช่วยสร้างเรื่องราวให้เกิดขึ้นพยายามเลือกมุมกล้องที่แปลกตา คอยจังหวะให้มีลักษณะแสงสีที่สวยงาม สามารถสร้างบรรยากาศให้ผู้ดูเกิดอารมณ์คล้อยตาม เช่น ภาพที่มีหมอกในฤดูหนาว ควัน ฝนตก หรือพายุ ฯลฯ บรรยากาศ แสงสีในเวลาเช้ามืดก่อนจะสว่าง หรือในตอนเย็น
พระอาทิตย์กำลังจะตกจะมีแสงสีที่ให้ความรุนแรงมีสีน้ำเงิน ม่วง เหลือง แสดและแดงสลับกับก้อนเมฆรูปร่างต่าง ๆ ดูสวยงาม การถ่ายภาพทิวทัศน์นิยมเปิด
ช่องรับแสงให้แคบเพื่อช่วยให้ภาพมีความคมและชัดลึกตลอด แม้บางครั้งจะต้องใช้ความเร็วชัตเตอร์ต่ำ สำหรับเลนส์ที่ใช้ในการถ่ายภาพทิวทัศน์ นอกจากเลนส์
ธรรมดาติดกล้องแล้ว ควรมีเลนส์มุมกว้างและเลนส์ถ่ายภาพไกลที่มีขนาดความยาวโฟกัสประมาณ 105 มม. หรือ 250 มม. เพื่อช่วยให้ได้ภาพที่มีมุมแปลกตา
ดีขึ้น ถ้าเป็นการถ่ายภาพขาว – ดำ ควรมีแผ่นกรองแสงสีเหลือง สีส้ม หรือสีแดงติดไปด้วย เพราะฟิลเตอร์สีดังกล่าวจะช่วยให้ภาพขาว – ดำ มองเห็นก้อนเมฆขาว
ตัดกับท้องฟ้า ส่วนการถ่ายภาพสีก็ควรมีแผ่นกรองแสงตัดหมอกหรือแผ่นกรองแสงโพลาไรซ์เป็นอย่างน้อย นอกจากนั้นอาจใช้แผ่นกรองแสงสำหรับเปลี่ยนแปลง
สีของภาพเพื่อให้ได้ภาพทิวทัศน์ที่มีสีสันสวยงามแปลกตายิ่งขึ้น
เทคนิคการถ่ายภาพสัตว์เลี้ยงและสัตว์ป่า.
การถ่ายภาพสัตว์ (Pets & Animals)
การถ่ายภาพสัตว์อาจแบ่งออกได้เป็น 3 ประเภท
กล้องที่ใช้ถ่ายภาพสัตว์ ควรใช้กล้องแบบ 35 มม. สะท้อนเลนส์เดี่ยว โดยใช้เลนส์ซูมหรือเลนส์ถ่ายระยะไกล้ 135 มม. – 250 มม. เพื่อให้สามารถดึงภาพให้มีขนาดใหญ่ได้ ส่วนฟิล์มควรใช้ฟิล์มที่มีความไวแสงสูง 250 ISO หรือ 400 ISO
เทคนิคการถ่ายภาพดอกไม้.
เนื่องจากดอกไม้มีขนาดเล็ก การถ่ายรูปในเบื้องต้นจึงต้องตั้งเลนมาโคร คือ เลนที่สามารถโฟกัสได้ในระยะใกล้ๆ และ สามารถซูมขยายได้เพียงพอ จึงจะทำให้เก็บรายละเอียดของดอกไม้และสีสันได้อย่างชัดเจน
เทคนิคการถ่ายภาพบุคคล.
การถ่ายภาพบุคคล คือการถ่ายภาพที่เน้นบุคคล นิยมตั้งรูรับแสงให้กว้างหรือก็คือการตั้ง f ต่ำๆ เพื่อให้ฉากหลังเบลอ ที่เรียกกันว่า ฉากหลังละลาย การตั้งรูรับแสงให้กว้างสุดได้เท่าใดขึ้นกับคุณภาพของเลนส์เป็นสำคัญ เลนส์ที่มีราคาสูงมักมี f ที่ต่ำกว่านั่นหมายถึงสามารถถ่ายฉากหลังให้ละลายได้มากกว่า เลนส์ที่นิยมได้แก่เลนส์ f 2.8 อีกประการนึงการที่รูรับแสงกว้างจะทำให้ความเร็วชัตเตอร์เร็วขึ้นโดยอัตโนมัติ ถ้าตั้งโหมด AUTO หรือโหมด A ในกล้องทั่วไป การที่ความเร็วชัตเตอร์เพิ่มขึ้นทำให้ภาพไม่สั่น เมื่อขยายดูใกล้ๆจะเห็นความคมชัดของภาพ สูงกว่าภาพที่ถ่ายด้วยเลนส์ที่มีราคาต่ำกว่า การถ่ายภาพบุคคล สามารถแบ่งได้เป็น
เทคนิคการถ่ายภาพสิ่งก่อสร้างหรือสถาปัตยกรรม.
สถาปัตยกรรม เป็นการออกแบบโดยใช้โครงสร้างกำแพงและช่องเปิด โดยอาศัยเส้นตรงเป็นส่วนประกอบของโครงสร้างเพื่อเป็นภาพ ดังนั้น ภาพถ่ายสถาปัตยกรรม เน้น เรื่องการแสงและเงาของธรรมชาติ และการอธิบายโครงสร้างได้ถูกต้อง (ส่วนที่เป็นเส้นตรงต้องถ่ายให้เป็นเส้นตรง) แต่ควรจัดสถานที่ให้เรียบร้อย รูปที่ถ่ายต้องมีจุดเด่นในแต่ละภาพ และแสงที่แตกต่างกันในภาพไม่ควรเกิน 20 % เนื่องจากส่วนมากต้องใช้เลนส์ wide มากพึงระวังวัตถุที่อยู่ใกล
ช่วงเวลาที่ถ่ายภาพสวย 6.00-9.00 น. และ 15.00-18.00น เดือน พย. - เมษ.สำหรับเมืองไทย
เทคนิคการถ่ายภาพโดยแบ่งตามลักษณะสถาปัตยกรรม.
เทคนิคการถ่ายภาพ แบ่งตามวัตถุ.
วัตถุที่น่าสนใจควรเน้นให้ดูเกินจริง บางเช่น เอียงมากว่าปกติ หรือให้เห็นเด่นเป็นพิเศษ
เทคนิคการถ่ายภาพวัตถุนิ่ง.
การถ่ายภาพวัตถุนิ่ง ถ้าวัตถุมีขนาดเล็กนิยมถ่ายในกระโจมไฟ ที่ให้แสงได้ในทุกทิศทุกทางไม่ทำให้เกิดเงามืดในภาพ การถ่ายวัตถุที่มีขนาดใหญ่ต้องการ การจัดแสงอย่างมาก
เทคนิคการถ่ายภาพเคลื่อนไหวและภาพกีฬา.
ใฃ้ชัตเตอร์สปีดความเร็วสูงๆ เพื่อหยุดการเคลื่อนไหว โดยที่ภาพไม่เบลอ ผลที่ได้จะออกมาอย่างที่เห็นตามหน้าหนังสือพิมพ์คือ ภาพนักกีฬาหยุดนิ่ง แต่จะดูแข็งๆไปบ้างตามปกติ
เทคนิคการถ่ายภาพในสภาพแสงน้อย.
ควรใช้แฟลชตามความเหมาะสม เช่น ใช้แฟลชน้อยๆ เบาๆ สำหรับแสงไม่พอเพียงเล็กน้อยหรือต้องการให้เห็นความชัดลึกด้วย
หรือไม่ก็กระแทกแฟลชเข้าไปแรงๆ ตรงๆเลย ถ้าต้องการถ่ายแค่จุดใกล้ๆ ไม่เกิน 5 เมตรให้ชัดเพียงแค่จุดนั้น แต่สิ่งที่อยู่ด้านหลัง จะไม่สามารถมองเห็นเลย
ในกรณีที่ใช้แฟลชไม่ได้ สามารถกระทำได้ แบ่งออกเป็น 2 ลักษณะคือเคลื่อนไหว กับ อยู่นิ่ง
หากภาพกำลังเคลื่อนไหวนั้น ให้เพิ่มค่า ISO (ยิ่งสูงมาก ยิ่งสว่างแต่ต้องแลกกับความคมชัด จะน้อยลงมา)ตามด้วยเปิดรูรับแสงให้กว้างที่สุดของเลนส์นั้นๆ (F น้อยๆ) แล้วใช้สปีดชัดเตอร์ให้น้อยที่สุด เท่าที่จะถ่ายวัตถุนั้นให้อยู่ในสภาวะหยุดนิ่งได้ ถ้าความไวชัดเตอร์น้อยเกินไป(ไวเกิน) ภาพจะมืด หรือถ้ามากเกินไป(นานเกิน) ภาพจะมีเงาซ้อน ต้องกะให้พอดี
แต่ถ้าเป็นวัตถุอยู่นิ่ง ให้ปรับค่า ISO ไปที่กลางๆ ตามด้วยเปิดรูรับแสงให้มากที่สุดเช่นกัน แล้ว ปรับความเร็วชัตเตอร์ให้มีความนานขึ้น ยิ่งนานมากเท่าไร ภาพก็จะยิ่งสว่างมากเท่านั้น การถ่ายภาพแบบนี้ ควรพึ่งขาตั้งกล้อง เป็นสิ่งที่ดีที่สุด
เทคนิคการถ่ายภาพบนจอโทรทัศน์.
โทรทัศน์เป็นวัตถุที่มีแสงด้วยตัวเอง ดังนั้นการถ่ายภาพจากจอของโทรทัศน์ จึงจำเป็นต้องระวังในเรื่องของแสงเป็นสิ่งแรกและสำคัญมาก ไม่เช่นนั้นภาพถ่ายที่ได้อาจมีลักษณะที่สว่างจนเกินไปได้โดยง่าย โดยเฉพาะอย่างยิ่ง ห้ามเปิดใช้ไฟแฟชร์ส โดยเด็ดขาด
เทคนิคการถ่ายภาพพาโนรามา.
การถ่ายภาพพาโนรามา เป็นการถ่ายอีกแบบหนึ่ง ที่สามารถถ่ายภาพเก็บรายละเอียดได้ในองศาที่กว้างกว่ารูปทั่วๆไป
กล่าวคือ ภาพที่ได้ จะมีลักษณะเป็นภาพแนวนอน และมีความยาว ภาพพาโนรามาเกิดจากการนำภาพมาต่อกัน อาจจะใช้โปรแกรมช่วย หรือกล้องบางรุ่มอาจถ่ายได้เลย
 วิธีการถ่ายขึ้นอยู่กับการใช้กล้อง กล้องที่สามารถถ่ายภาพพาโนรามาได้ในตัวกล้องเองจะถ่ายโดยการเปิดโหมด พาโนรามา เริ่มถ่ายโดยการกดชัตเตอร์ลงครั้งหนึ่ง
และแพนกล้องไปทางซ้ายหรือทางขวาอย่างช้าๆ และเมื่อได้มุมที่ต้องการก็กดชัตเตอร์ลงอีกครั้งหนึ่ง เป็นอันเสร็จเรียบร้อย
และหากถ่ายพาโนรามาด้วยกล้องอื่นๆ เช่น DSLR จะไม่สามารถถ่ายภาพพาโนรามาได้ ยกเว้นบางรุ่น บางยี่ห้อเท่านั้น
วิธีการถ่ายพาโนรามาสำหรับกล้องอื่นๆ มีดังนี้คือ เป็นการถ่ายภาพทีละภาพ และแพนกล้องไปช้าๆ โดยให้ภาพต่อไป มีส่วนทับซ้อนกัยโดยประมาณ 20 %
แล้วจึงนำไปต่อเป็นภาพพาโนรามาในโปรแกรม ในคอมพิวเตอร์